**Návod na lepenie umelého kameňa**

**Príprava obkladových prvkov**

Vzhľadom na využívanú technológiu výroby nevzniká na rubovej strane kameňa prašná vrstva, ktorá pôsobí ako separátor a nepriaznivo vplýva na priľnavosť lepených prvkov k podkladu tak, ako je bežné pri výrobkoch iných výrobcov. Z tohto dôvodu stačí kameň pred montážou prezrieť a prípadne zbaviť prachu ak boli dlhší čas skladované v prašnom prostredí mimo originálneho obalu. **Podklad ani kameň pred montážou nenamáčať!**

**Vhodný podklad a jeho príprava**

Vhodným podkladom je objemovo a tvarovo stabilizovaný, súdržný, rovný a suchý povrch bez nečistôt, predovšetkým zbavený mastnoty. Bežnými podkladmi sú omietnuté murivo, betónové konštrukcie bez zvyškov debniacich prípravkov a neomietnuté murivo z presných tvárnic. Pre lepenie na sadrokartón, anhydritové a sadrové stierky je potrebné použiť lepiace malty s vyšším výkonom. Nevhodným podkladom sú kov, drevo, laminát, tapety, nátery, živice a plasty.

Nerovné podklady je možné vyrovnať vyrovnávacími maltami. Savé a prašné podklady je potrebné 2 až 24 hodín pred kladením kameňa penetrovať penetračným prípravkom. Pri nesavých materiáloch (obklad-obklad) penetráciu nevykonávať.

**Lepenie obkladov**

**V obecnej rovine je nutné rozdeliť lepenie obkladov do 3 základných skupín:**

* Lepenie obyčajné – štandardné, tzn. lepenie neveľkých plôch, kde nedochádza k prudkým teplotným zlomom a taktiež k dilatácii všetkých materiálov, dostatočná je aj izolácia a vyhovujúci podklad.
* Lepenie čiastočne špeciálne – flexibilné, tzn. lepenie obkladov na väčších plochách ako sú napr. fasády. Flexibilné lepidlá používame aj k lepeniu na netypické podkladové plochy. Je však potrebné použiť výrobky s vyššími kvalitatívnymi parametrami.
* Lepenie špeciálne – určené na presne špecifikované podklady, ako sú nesavé podklady, sanácia vlhkých plôch, lepenie s vyrovnávaním podkladu, lepenie na teplosálavé plochy, nutnosť použitia rýchloschnúcich lepidiel a pod. Pre tieto účely je potrebné použiť lepidlá, ktoré sú pre daný účel priamo určené.

**Pri lepení je potrebné ďalej rozlišovať:**

* Lepenie do tenkej vrstvy, ktoré sa používa pre lepenie ľahších obkladov na rovné plochy.
* Lepenie do strednej až silnej vrstvy - vhodné pri nanášaní lepiaceho tmelu v hrúbke 5-10 mm. Tento spôsob je nutný pri lepení veľkoformátových obkladov so silnou profilovanou zadnou stenou. Nerovnosti podkladových betónov, poterov a omietok až do 20 mm sa dajú vyrovnať jedným pracovným krokom.

Základnou technologickou požiadavkou pre lepenie obkladov je zaistenie teploty podkladu, kladených prvkov a prostredia v intervale + 5 až + 25 °C, táto požiadavka platí aj pre 3 dni nasledujúce po lepení. Pre lepenie je najvhodnejšia flexibilná tenkovrstvá lepiaca malta s garantovanou mrazuvzdornosťou. Dôležité je podľa konkrétnej aplikácie vybrať vhodný druh lepiacej malty (interiér, exteriér, plochy so sálaním tepla, vonkajšie silne namáhané plochy ...), pre exteriéry musí byť malta vždy mrazuvzdorná!

Počas prípravy malty je potrebné rešpektovať pokyny výrobcu, predovšetkým je nutné po rozmiešaní s vodou počkať cca 10 minút, aby sa aktivovali chemické prísady a zmes znovu premiešať. Lepiacu maltu nanášame na podklad pomocou zubovej stierky so zubom 8 až 10 mm, podľa rovnosti podkladu a veľkosti lepených prvkov. Roztierať je potrebné len také množstvo malty, ktoré je možné následne obložiť do 15 minút. Pri exteriérovom lepení náročnom na vyššiu prídržnosť maltového lôžka vždy používame metódu tzv. obojstranného nanášania, tenkú vrstvu lepiacej malty rozotrieme murárskou lyžicou alebo rovnou stranou stierky na rub kladeného prvku. Takto pripravený prvok vtlačíme kývavým pohybom do malty na podklade. Na začiatku lepenia je vhodné vykonať skúšku kompaktnosti maltového lôžka a zmočenia rubu prvku tak, že bežným spôsobom nalepený prvok ihneď po osadení odtrhneme a vyhodnotíme podiel plochy s aktívnou priľnavosťou – požadovaná hodnota je minimálne 75% plochy rubu pokrytej lepiacou maltou.

Pri lepení je potrebné rešpektovať skutočnosť, že každý výrobok je samostatný originál a jeho rozmery sa pohybujú v rámci určitej normou povolenej tolerancie.

Odporúčame preto pred lepením otvoriť naraz viac balení výrobkov a vyberať z väčšieho počtu kusov tak, aby bolo možné využiť všetky možnosti, nakoľko prakticky pri všetkých druhoch kameňa platí, že je k dispozícii viac veľkostí a tvarov, ako sa zmestí do jedného kartónu s obsahom 0,5 alebo 1 m2. Tento postup súčasne umožní aj optimalizovať konečnú podobu a využitie farebnej škály obkladu.

V prípade, že nepredpokladáme použitie škárovacej malty, rozotrieme zvyšky vytlačenej lepiacej malty v škárach do požadovaného tvaru navlhčeným štetcom alebo drevenou guľatinou vhodného priemeru. Obkladové prvky je v prípade potreby možné rezať uhlovou brúskou s diamantovým kotúčom, alebo kotúčom na kameň.

Nalepené prvky je nutné pred škárovaním alebo iným namáhaním nechať 48 hodín v pokoji. Počas lepenia zabráňte priamemu dopadu slnečných lúčov alebo dažďa na lepiacu plochu.

**Minimalizovanie špár**

Výrobky firmy Chelsea Stone sú imitáciou prírodného kameňa. Jednotlivé kusy preto nie sú dokonale identické. Drobné odchýlky v rozmeroch a tvaroch sú regulárnou vlastnosťou tohto typu obkladu. Sú podmienené technológiou výroby a použitou formou ( silikónové odliatky prírodného kameňa ). Špáry vznikajúce pri pokládke sú pri pohľade z primeranej vzdialenosti zanedbateľné . Ich vznik sa dá minimalizovať výberom a vhodným otočením tvarovo príbuzných kusov.

**Vhodný podklad a jeho príprava**

Vhodným podkladom je objemovo a tvarovo stabilizovaný, súdržný, rovný a suchý povrch bez nečistôt, predovšetkým zbavený mastnoty. Bežnými podkladmi sú omietnuté murivo, betónové konštrukcie bez zvyškov debniacich prípravkov a neomietnuté murivo z presných tvárnic. Pre lepenie na sadrokartón, anhydritové a sadrové stierky je potrebné použiť lepiace malty s vyšším výkonom. Nevhodným podkladom sú kov, drevo, laminát, tapety, nátery, živice a plasty.

Nerovné podklady je možné vyrovnať vyrovnávacími maltami. Savé a prašné podklady je potrebné 2 až 24 hodín pred kladením kameňa penetrovať penetračným prípravkom alebo disperziou, ktorú zriedime v pomere 1 diel disperzie ku 5 až 7 dielom studenej pitnej vody. Pri nesavých materiáloch (obklad–obklad) penetráciu nevykonávať.